Jos sinulla on Arttu-sovelluksen kanssa ongelmia, tarkistathan seuraavat asiat:

1. Tarkista, että sinulla on viimeisin, saatavilla oleva versio Artusta käytössäsi. Voit tehdä tämän hakemalla Arttua omasta sovelluskaupastasi (Play-kauppa tai App Store). Jos päivitys on saatavilla, kauppa kertoo tämän sinulle.
2. Tarkista, että sinulla on viimeisin ohjelmistopäivitys, jonka puhelimeesi voi ladata. Löydät tämän tiedon kännykän asetuksien kautta.
3. Tarkista, että olet antanut sovellukselle luvan käyttää kameraasi. Ilman tätä kuvantunnistus ei käynnisty.
4. Tarkista, kuinka paljon tallennustilaa sinulla on vapaana kännykässäsi. Tallennustilan täyttyminen voi joskus hidastaa puhelimen toimintaa. Voit halutessasi poistaa apit tai tiedostot, joita et käytä, jolloin vapautat laitteen muistia takaisin muiden sovellusten käyttöön.
5. Joissain harvoissa tapauksissa kännykkäsovellukset voivat mennä jumiin, jolloin ne voi yrittää poistaa ja asentaa uudelleen.

Arttu tukee yleisesti ottaen seuraavia puhelimia & käyttöjärjestelmäversioita:

Android 6.0 tai uudempi iPhone 6S tai uudempi, käyttöjärjestelmä iOS 11.0. tai uudempi.

HUOM: Jos käytät 3D-sisältöjä Artussa, puhelimesi kameraohjelmiston pitää noudattaa OpenGl ES 3.0 -standardia. Tämä on käytössä useimmissa Android-puhelimissa (ja kaikissa iOS-puhelimissa), mutta on joitain poikkeuksia, jossa puhelinvalmistaja ei ole rakentanut tukea tälle standardille. Nämä ovat yleensä edullisemman hintaluokan puhelimia.

<https://developer.android.com/guide/topics/graphics/opengl>

Jos laitevalmistaja itse pudottaa tuen jollekin laitemallille, eikä tarjoa siihen enää uusia päivityksiä, Sanoma Pro ei myöskään voi enää tukea aktiivisesti sovellustensa käyttöä kyseisessä puhelimessa. Apit voivat tästä huolimatta toimia laitteessa, mutta niiden toimintaa ei enää testata aktiivisesti kyseisellä puhelinmallilla.